Polícia Nacional di São Miguel, Santiago, sta apresenta na Tribunal, hoji segunda-fera, 13 di Abril, um homi konxedu pa Lando de Celina, ki força um minina di 14 anu.
Dispos di viola ês adolescente, ês homi ku idade entre 38 pa 40 anu, inda tenta força um amiga di vítima, mas ês amiga konsigui fugi antis di ser violada. Es kazu kontici na 2011, na zona di Ponta Calhetona.
Na 2011, Lando de Celina, ki ta moraba na Ponta Calhetona, aproveta ki pais di adolescente, staba longe di kasa, ê entra na kasa des jovem, ê ameaçal ma ê ta matal si ê grita, ê força e ê faze sexo ku penetrason e ê ejacula (kaba) na menina ki inda era virgem.
Segundu fonte policial, suspetu inda tenta viola um amiga di vítima, mas es jovem konsegui scapa. Mae di jovem ba keixa, Polícia tenta prende Lando de Celina, ki fugi pa Maio, ilha na undi ki ê nasce.
Desde 2011, Lando staba fugidu nes ilha, mas ês sábado, dia 11 ê pegadu e hoji segunda-fera, 13, ê ta apresentadu na Tribunal.
kea_Latn kea_Latn kea_Latn kea_Latn por_Latn